Համալսարանի նոր ժամանակների գլխավոր ձեռքբերումներից մեկը գիտահետազոտական ինստիտուտների ձևավորումն է, ինչը համակարգում և արդյունավետ է դարձնում գիտական ուսումնասիրությունները՝ դառնալով միջին օղակ մագիստրատուրայի և դոկտորանտուրայի միջև։ Պարբերաբար ստեղծվում են նոր ամբիոններ ու մասնագիտացումներ․ վերջինը դեղագիտության և քիմիայի ֆակուլտետի դեղագիտության ամբիոնի հիման վրա ստեղծված դեղերի տեխնոլոգիայի և էկոնոմիկայի ամբիոնն է ՝ <Ֆարմացիա> մասնագիտության 3 մասնա-գիտացումներով՝ դեղագետ- պրովիզոր, դեղագետ – տեխնոլոգ և դեղերի որակը հսկող ու սերտիֆիկացնող։ Ամբիոնի կազմում ստեղծվել են գիտական և ուսումնական, դեղերի գործարանային տեխնոլոգիայի, ֆարմակագնոզիայի և ֆարմաէկոնոմիկայի գերժամանակակից լաբորատորիաներ։